b'\n_START_ARTICLE_\nVito Acconci\n_START_SECTION_\nUtdannelse\n_START_PARAGRAPH_\nAcconci gikk Regis High School i New York. Han mottok B.A. i litteratur fra College of the Holy Cross i 1962 og M.F.A. i litteratur og poesi fra universitetet i Iowa.\n_START_SECTION_\nArbeider\n_START_PARAGRAPH_\nAcconci begynte som poet, og redigerte 0 TO 9 med Bernadette Mayer sent p\xc3\xa5 1960-tallet. P\xc3\xa5 samme tid var Acconci performancekunstner og videokunstner, og brukte sin egen kropp som  tema for fotografi, film, video og performance. Acconcis performance- og videoarbeider var tungt preget av konfrontasjon og situasjonisme. Midt p\xc3\xa5 1970-tallet utvidet Acconci sine gj\xc3\xb8rem\xc3\xa5l til ogs\xc3\xa5 \xc3\xa5 gjelde audiovisuelle installasjoner._NEWLINE_En installasjon/performance fra denne perioden er Seedbed (15. \xe2\x80\x93 29. januar 1971). I Seedbed l\xc3\xa5 Acconci gjemt under en rampe installert ved Sonnabend Gallery og runket, mens han snakket i en h\xc3\xb8yttaler om sine fantasier om bes\xc3\xb8kerne som gikk over ham p\xc3\xa5 rampen. En motivasjon bak Seedbed var \xc3\xa5 involvere offentligheten i produksjonen av arbeidet ved \xc3\xa5 skape en situasjon av gjensidig utveksling mellom kunstner og betrakter._NEWLINE_Senere fokuserte kunstneren p\xc3\xa5 arkitektur og landskapsdesign som integrerer det offentlige og private rom.'